Sagunt rep a mig centenar d'Erasmus que treballaran en un projecte europeu tecnològic per a la integració de les persones majors en el món contemporani
04 de maig 2022

![](/media/rcrhkjvw/c_1284.jpg?width=850&height=566.9886363636364)

L'alcalde de Sagunt, Darío Moreno, ha rebut este matí a uns 45 estudiants d'Erasmus que han vingut a la ciutat des d'Alemanya, França, Portugal i Espanya per a treballar en un projecte europeu tecnològic basat en la integració de les persones majors en el món actual. El programa es diu _Design a technology which integrates better elderly European in the contemporary world_ (en valencià, _Disseny d'una tecnologia que integre millor als majors europeus en el món contemporani_).

El primer edil ha agraït tant a l'alumnat com a l'IES Camp de Morvedre, que els acull, la seua participació en este projecte. «**És molt important, no sols per l'experiència dels i les estudiants, sinó també per a la ciutat sencera**», ha explicat Moreno, ja que «**és una altra forma per a donar a conéixer Sagunt**».

«**Sagunt és una ciutat genial. Espere que gaudiu molt la vostra estada ací. Tenim edificis històrics i molta història, però també la seua gent és realment encantadora. Crec que és una gran oportunitat perquè aprengueu sobre altres cultures i espere que la vostra experiència siga la millor. Estic segur que molts de vosaltres tindreu un bon record de la nostra ciutat i potser algun dia torneu**», els ha manifestat l'alcalde.

A més, Moreno, ha respost a les preguntes i dubtes de l'alumnat sobre els programes que té en marxa l'Ajuntament de Sagunt, a través de les seues diverses regidories, en matèria d'atenció a les persones majors. També els ha fet d'amfitrió explicant-los la història d'alguns dels símbols del municipi que l'estudiantat tenia curiositat per conéixer i posant-los al dia de l'actualitat d'este.

*   [](http://www.facebook.com/sharer.php?u=https://aytosagunto.es/va/actualitat/sagunt-rep-a-mig-centenar-d-erasmus-que-treballaran-en-un-projecte-europeu-tecnologic-per-a-la-integracio-de-les-persones-majors-en-el-mon-contemporani/ "Facebook")
*   [](http://twitter.com/share?url=https://aytosagunto.es/va/actualitat/sagunt-rep-a-mig-centenar-d-erasmus-que-treballaran-en-un-projecte-europeu-tecnologic-per-a-la-integracio-de-les-persones-majors-en-el-mon-contemporani/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-rep-a-mig-centenar-d-erasmus-que-treballaran-en-un-projecte-europeu-tecnologic-per-a-la-integracio-de-les-persones-majors-en-el-mon-contemporani/ "Linked In")
*   [](mailto:?body=https://aytosagunto.es/va/actualitat/sagunt-rep-a-mig-centenar-d-erasmus-que-treballaran-en-un-projecte-europeu-tecnologic-per-a-la-integracio-de-les-persones-majors-en-el-mon-contemporani/)